**Հ Ր Ա Վ Ե Ր**

**ՀԱՆՐԱՅԻՆ ՔՆՆԱՐԿՄԱՆ ՄԱՍՆԱԿՑՈՒԹՅԱՆ**

Համաձայն Հայաստանի Հանրապետության Շիրակի մարզի Գյումրի համայնքի ավագանու 2015թ. դեկտեմբերի 17-ի N 204-Ն որոշմամբ հաստատված կարգի**՝** 2022 թվականի հունիսի 24-ին ժամը 1500-ին Գյումրու համայնքապետարանի վարչական շենքում (Վարդանանց հր. 1, 2-րդ հարկ, ավագանու նիստերի դահլիճ) կայանալու է հանրային բաց լսում և քննարկում (այսուհետ՝ քննարկում):

**Քննարկման թեման՝**

**«Գյումրի համայնքի տեղական սոցիալական պլանը»**

**(Զեկուցող՝ ԳՈՒՄ ՀԿ-ի սոցիալական աշխատող՝ Հասմիկ Տեր-Սահակյան)**

Քննարկմանը մասնակցելու ցանկություն ունեցող շահագրգիռ անձիք (ֆիզիկական, իրավաբանական) իրենց առարկություններն ու առաջարկությունները գրավոր տեսքով կարող են ուղարկել Գյումրու համայնքապետարանի պաշտոնական էլեկտրոնային հասցեին՝ [gyumri@gyumri.am](mailto:gyumri@gyumri.am) կամ հանձնել հանրային քննարկման քարտուղարին սույն հրավերի հրապարակման պահից սկսած 10 օրվա ընթացքում, անկախ քննարկմանը ներկա գտնվելու հանգամանքից:

Քննարկման մասնակիցները իրենց առարկություններն ու առաջարկությունները գրավոր տեսքով կարող են ներկայացնել քննարկման քարտուղարին նաև հանրային քննարկման ավարտից հետո 5 օրվա ընթացքում:

Սույն հրավերին կցվում են ներկայացվող ծրագիրը:

**ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ՝ Վ. ՍԱՄՍՈՆՅԱՆ**

**ԱՄՓՈՓԱԹԵՐԹ**

**«Հայաստանի Հանրապետության Շիրակի մարզի Գյումրի համայնքի սեփականություն հանդիսացող Շիրակացու փողոց N 162 հասցեի շենքը («Ճերմակ հիվանդանոց») վարձակալության տրամադրելու և շենքի շահագործման նպատակով ներկայացված ծրագրերը քննարկելու վերաբերյալ» հարցի հանրային բաց լսման և քննարկման արդյունքում ստացված առարկությունների և առաջարկությունների**

|  |  |  |  |  |
| --- | --- | --- | --- | --- |
| **Հ/Հ** | **Առարկության և (կամ) առաջարկության հեղինակը,**  **գրության ամսաթիվը և համարը** | **Առարկության և (կամ) առաջարկության ամփոփ բովանդակությունը** | **Առարկության և (կամ) առաջարկության վերաբերյալ համայնքի ղեկավարի եզրակացությունը** | **Նախագծում կատարված փոփոխությունը և (կամ) լրացումը** |
|  | **1** | **2** | **3** | **4** |
|  | Առարկություններ և առաջարկություններ չեն ներկայացվել |  |  |  |

**ՀԱՄԱՅՆՔԻ ՂԵԿԱՎԱՐ ` Վ. ՍԱՄՍՈՆՅԱՆ**

**ՏԵՂԵԿԱՆՔ**

**«Հայաստանի Հանրապետության Շիրակի մարզի Գյումրի համայնքի սեփականություն հանդիսացող Շիրակացու փողոց N 162 հասցեի շենքը («Ճերմակ հիվանդանոց») վարձակալության տրամադրելու և շենքի շահագործման նպատակով ներկայացված ծրագրերը քննարկելու վերաբերյալ» հարցի հանրային բաց լսման և քննարկման մասին**

|  |  |  |
| --- | --- | --- |
| **Հ/Հ** | **Տեղեկատվության բնույթը** | **Տեղեկատվության բովանդակությունը** |
| 1. | «Հայաստանի Հանրապետության Շիրակի մարզի Գյումրի համայնքի սեփականություն հանդիսացող Շիրակացու փողոց N 162 հասցեի շենքը («Ճերմակ հիվանդանոց») վարձակալության տրամադրելու և շենքի շահագործման նպատակով ներկայացված ծրագրերը քննարկելու վերաբերյալ»հարցի հանրային բաց լսման և քննարկման մասին | **ՏԵՂԵԿԱՆՔ**  «Հայաստանի Հանրապետության Շիրակի մարզի Գյումրի համայնքի սեփականություն հանդիսացող Շիրակացու փողոց N 162 հասցեի շենքը («Ճերմակ հիվանդանոց») վարձակալության տրամադրելու և շենքի շահագործման նպատակով ներկայացված ծրագրերը քննարկելու վերաբերյալ»հարցի հանրային բաց լսման և քննարկման մասին |
| 2. | Հանրությանը «Հայաստանի Հանրապետության Շիրակի մարզի Գյումրի համայնքի սեփականություն հանդիսացող Շիրակացու փողոց N 162 հասցեի շենքը («Ճերմակ հիվանդանոց») վարձակալության տրամադրելու և շենքի շահագործման նպատակով ներկայացված ծրագրերը քննարկելու վերաբերյալ»հարցի իրազեկումը | Տեղադրվել է համայնքի պաշտոնական gyumricity.am համացանցային կայքում 2022 թվականի ապրիլի 29-ին ՝ <http://www.gyumricity.am/hy/information-center/announcements/1507-2022-04-29-18-33-28> հղմամբ և համայնքապետարանի ֆեյսբուքյան էջում, հայտարարություն է տրվել Շանթ և Ցայգ հետուստատեսություններով, փակցվել է համայնքապետարանի հայտարարությունների ցուցատախտակին՝ նաև դրսից ընթերցելու հնարավորությամբ: |
| 3. | Հանրային քննարկման մասնակիցները | Մասնակիցների ցուցակը կցվում է: |
| 4. | Հանրային բաց լսման և քննարկման մասնակցության արդյունքները | Հանրային քննարկումը կայացել է, քննարկվել են ներկայացված բոլոր ծրագրերը: |

**ՀԱՄԱՅՆՔԻ ՂԵԿԱՎԱՐ՝ Վ. ՍԱՄՍՈՆՅԱՆ**

**ԱՐՁԱՆԱԳՐՈՒԹՅՈՒՆ**

**ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ**

ՀՀ Շիրակի մարզ 17 մայիսի, 2022 թ.

Ք. Գյումրի, Վարդանանց հր.1 ժամը՝ 14:30

2022 թվականի մայիսի 17-ին, ժամը՝ 14:30-ին, Գյումրու համայնքապետարանի վարչական շենքում կայացավ հանրային բաց լսում և քննարկում (այսուհետ՝ քննարկում): Քննարկումը վարում էր Գյումրու համայնքի ղեկավարի խորհրդական Ալբերտ Մարգարյանը ։

**Քննարկման հարցը՝**

**«**Հայաստանի Հանրապետության Շիրակի մարզի Գյումրի համայնքի սեփականություն հանդիսացող Շիրակացու փողոց N162 հասցեի շենքը («Ճերմակ հիվանդանոց») վարձակալության տրամադրելու և շենքի շահագործման նպատակով ներկայացված ծրագրերը քննարկելու վերաբերյալ»։

**Զեկուցող՝ Կյուրղինյան Աշոտ**

Կյուրղինյան էնդոսկոպիկ կլինիկա

Քանի որ ռեգլամենտում սահմանափակում չկա, ինձ հնարավորություն է տրվում մի քիչ էքսկուրս անել։ Բոլորս գիտենք, որ խոսքը գնում է «Սպիտակ հիվանդանոցի» շենքի մասին, որը մշտապես մեր գիտակցության մեջ եղել է որպես հիվանդանոց։ Հիվանդանոցը տարիներ շարունակ գործել և արդարացրել է իր գործունեությունը։ Սակայն 15 տարի է ինչ անտեսված է շենքային վիճակը։ 2020 թվականի մայիսի 10-ին Կյուրղինյան էնդոսկոպիկ ընկերությունը գտավ վարձակալին, եկավ համաձայնության՝ ամբողջ շենքից 300 քառ. մ վերցրեց ենթավարձակալության։ Եվ մենք որոշեցինք վերցնել ենթավարձակալության պայմանագրով և իրականացնել վիրաբուժական ծառայություններ և շեշտը դնել լաբորոսկոպիկ վիրահատության վրա, այդ ժամանակ 1-ին էինք։ Սակայն 300 քառ. մ շատ անբարվոք վիճակում էր, այդտեղ նույնիսկ միջին որակի պայմաններ ստեղծելը գրեթե անհնար էր։ Հիվանդը գալիս է բժշկի մոտ, բայց հիվանդը պահանջում է պայման՝ կոմֆորտ։ Ես ուղարկել եմ արված աշխատանքենրի նկարները։ 2020 թվականի ընթացքում՝ մարտ ամսին մտել ենք շենք էպիդեմիայի պայմաններում, բնականաբար այդ աշխատանքի վրա այն ազդեց։ Հետո դրան հաջորդեց պատերազմը, որը շեղեց ուշադրությունը, որը հասկանալի է կանգնեցրեց շինարարությունը, որը նախատեսել էինք 5 ամսվա: Այդ ընթացքում ձեռք էինք բերել բժշկական գործիքները։ Դիմեցի համայնքապետարանի պաշտոնյաներին որպես COVID համաճարակի հետևանքներով պայմանավորված ծրագիր՝ ստացա վարկ 10.000.000 դրամ, որը ներդրվեց այս շինարարության մեջ։ Սա այնքան երկարեց, որ վարձակալի պայմանագրի ժամկետը լրացավ։ Ներկայացա առողջապահության նախարարություն լիցենզիա ստանալու համար, մեզ պատասխանեցին որ ամեն-ինչ համապատասխանում է, սակայն վարձակալին մնացել է 15-20 օր։ Մենք ունենք գործընկեր ով պատրաստ է իր ներուժը ներդնելու ոչ միայն բժշկական խորհրդատվությամբ, այլև շինարարության մեջ։ Ես և Գյումրու բնակչությունը ուզում ենք , որ այդ շենքը լինի առողջապահական գործուն հիմնարկ։ Թեև քաղաքում ունենք լավ բժշկական կենտրոններ, սակայան որպես ալտերնատիվ տարբերակ շատ կարևոր է։ Այս վերջին իրադարձություններն էլ վկայում են այդ՝ COVID, պատերազմ։ Մենք ապրում ենք այնպիսի տարածաշրջանում, որտեղ սեյսմիկ կայուն չէ։ Հարգելով իմ կոլեգաներին, ես այն կարծիքին եմ որ բնակչությանը պետք է այլընտրանք։

Ես հիվանդանոցը տեսնում եմ բազմաֆունկցիոնալ՝ բավականին կոմպակտ։ Որպես առաջնային օղակ լինելու է պոլիկլինկական ծառայությունը, ես համարում եմ պոլիկլինիկան պետք է բանալի լինի մեր բիզնես ծրագրում։ Բոլորդ գիտեք որ մեր պոլիկլինիկաները ուղեգրող հիմնարկ են, բժիշկ պացիենց հանդիպում են, բժիշկը տալիս է ուղեգիր։ Շատ ժամանակ ուղեգրման հիմք է հանդիսանում ստացիոնար բժշկի տված ցուցումը։ Ես ունեմ հնարավորություն, գիտելիք, փորձ՝ ստեղծել պոլիկլինիկա որտեղ բժիշկները կաշխատեն պետպատվերով։ ARMED համակարգը թույլ է տալիս 500 պացիենտ ունենալու դեպքում բացել պետպատվեր։ Եթե պոլիկլինիկան ունենա ամենավերջի սարքավորումները հիվանդը կգա։ Որպես ծրագիր մեր շահույթը այն է, որ մենք հետազոտելով հիվանդին տանելու ենք մեր մոտ բուժվելու։ Մեր մոտ պոլիկլինիկայի բժշկի հանդեպ կա անվստահություն։ Իմիջիայլոց սա շատ լավ աշխատող մոդել է։

Կլինիկայում լինելու է բժշկական վիրաբուժության բաժանմունք, որի մեջ ցանկանում ենք ներգրավել ուռուցքաբանություն։ Հաջորդ ծառայությունը որը լինելու է մանկական վիրաբուժությունն է։ Երկար տարիներ աշխատելով Ավստրիական հիվանդանոցում հասկացել եմ, որ մահճակալային ֆոնդը չի հերիքում։

Ասեմ որ գաղտնիք չի որ սա նաև բիզնես ծրագիր է, որի մեջ լինելու է էստետիկ վիրաբուժություն, պլաստիկ վիրաբուժություն՝ որովհետև գիտենք որ արտասահմանից գալիս են այստեղ վիրահատվելու՝ Երևանում, որը խթան կլինի տուրիտներին ներգրավվելու համար։

Հարց՝

Եթե այս ամեն ինչը անեք այլ թաղամասում, չի լինի՞։

Պատասխան

Ամենասկզբում նշեցի հիվանդանոցը պատմական է, չի բացառվում որ անկախ Հայաստանի 1-ին բազմապրոֆիլ հիվանդանոցն է եղել, որը կարելի է օգտագործել որպես բրենդ։

**Զեկուցող՝ Արա Սարոյան**

Հյուրանոցային և ռեստորանային ծառայությունների մատուցում։

Երկար տարիներ ապրում և աշխատում եմ ՌԴ-ում, այնտեղ ունեմ համանման բիզնես։ Գյումրիում միտք առաջացավ այդպիսի կոմպլեքսի կառուցման երբ ընկերներիս հետ ժամանեցինք և գիշերելու ազատ տեղ չգտանք։ Գյումրին հանրապետության 2-րդ քաղաքն է, այստեղ շատ տեղեր կան ման գալու, ուստի 1 օրը շատ քիչ է։ Նախորդ զեկուցողը ասում է դրսից գալու են բուժվելու, սակայն եկողներին տեղ է պետք որ մնան։ Մեր հանրապետությունում կա 847 հյուրանոցային օբյեկտներ, որոնցից ընդամենը 37-ն է Գյումրիում։ 700-760 տեղը շատ քիչ է Գյումրու համար։

Հարց՝

Որքա՞ն ներդրում եք պատրաստվում անել։

Պատասխան

Սկզբնական հաշվարկներով 650.000.000 մլն դրամ, բայդ դա այս թանկացման պայմաններում կաճի։

Հարց՝

Գիշերակացը ինչքանո՞վ է ավելանալու։

Պատասխան

1 տեղ-10 սենյակ, 2 տեղ -10 սենյակ, լյուքս – 6 սենյակ, դելյուքս -6 սենյակ։

**Զեկուցող՝ Ռոբերտ Դարբինյան**

Նեոմեդ պրոյաստեր

Նեոմեդ ընկերությունը, որը գործունեություն է ծավալում ԱՄՆ-ում դիմում է ներկայացրել Գյումրու համայնքի ղեկավարին անհրաժեշտության դեպքում բժշկական ծառայություն մատուցելու համար՝ գինեկոլոգիա, օրտոպեդիա, պլաստիկա, էնդոսկոպիկ, օնկոլոգիա, ռենտգեն ախտորոշիչ։

Ընկերությունը կարևորում է բարձրակարգ մասնագետների ներգրավումը։ Նախնական աշխատանքների համար պատրաստ է 400.000.000 մլն դրամ ներդնելու և ամսական 500.000 դրամ համայնքին արենդավճար մուծելու։

Հարց՝

Ծրագիր ե՞րբ է հղացել Ձեր մոտ, հայտարարելուց հետո թե նախապես։

Պատասխան

Մենք անհրաժեշտություն ենք տեսել Գյումրիում կառուցել այլընտրանքային հիվանդանոց։

Հանրային լսմանը ներկա էին 30 անձիք:

Քննարկման վերաբերյալ գրավոր տեսքով չեն ներկայացվել բողոքներ և առարկություններ**։**

**Գյումրու համայնքապետարանի**

**աշխատակազմի քարտուղար Կ. ԲԱԴԱԼՅԱՆ**